Եվ այսպես, վարչապետն ու իր թիմը պնդում են, որ Հայաստան ուղևորափոխադրումների ծավալն աճել է, ըստ որում՝ ժամանումներն առաջանցիկ տեմպով: Պաշտոնական ցուցանիշները վկայում են, որ իսկապես սահմանահատումների քանակն ավելացել է 8.3 տոկոսով, ըստ որում՝ ժամանումներն ավելացել են 9.6, իսկ մեկնումները 7.1 տոկոսով: Սակայն, ի հեճուկս հեղափոխական կառավարության պնդումների, այս ցուցանիշն առաջին հերթին նախորդ կառավարության գործունեության արդյունքն է, քանզի տարվա առաջին եռամսյակում սահմանահատումները նախորդ տարվա համեմատ աճել են 14.5 տոկոսով, իսկ ահա երկրորդ եռամսյակում՝ ընդամենը 3.5 տոկոսով: Ըստ որում՝ այս տարվա առաջին եռամսյակում Հայաստանի վերջին տաս տարվա պատմության ընթացքում մեկնումների ու ժամանումների թիվը գրեթե հավասարվել է, իսկ դրանից հետո կրկին վատթարացել: